**AMŽIUS**

Parduoti alkoholį leidžiama **20 metų ir vyresniems**

**Privalu užtikrinti, kad viešojo maitinimo vietoje asmenys iki 20 metų nevartotų alkoholio**

Dirbti su alkoholiu leidžiama 18 metų ir vyresniems (padavėjai, barmenai, kasininkai, ir kt.)

Draudžiama darbuotojus iki 20 metų pasitelkti alkoholio vartojimo skatinimui (pvz., somelje)

Privalu tikrinti visų, jaunesnių nei 25 metai, pirkėjų dokumentus

**PREKYBOS LAIKAS**

**Parduotuvės**

Pirmadienį – šeštadienį **nuo 10 iki 20 val.**

Sekmadienį **nuo** **10 iki 15 val**.

**Viešojo maitinimo vietos (kavinės, barai, klubai ir pan.)**

Teisė parduoti alkoholį gamyklinėje taroje ir (ar) išsinešimui:

Pirmadienį – šeštadienį **nuo 10 iki 20 val.**

Sekmadienį **nuo 10 iki 15 val.**

Kitu laiku leidžiama parduoti **tik pilstomus alkoholinius gėrimus ir tik užtikrinant jų vartojimą vietoje**

Jei licencijoje nustatyti didesni laiko apribojimai, privalu jų laikytis

**ALKOHOLIO PARDAVIMO BŪDAS**

Viešojo maitinimo vietose leidžiama parduoti **tik pilstomus alkoholinius gėrimus ir tik užtikrinant jų vartojimą vietoje**

Pirmadienį – šeštadienį **nuo 20 iki 10 val.**

Sekmadienį **iki 10 val. ir nuo 15 val.**

Tai reiškia, kad draudžiama parduoti **neišpilstytą alkoholį** (pvz., buteliuose, skardinėse ir pan.); alkoholis turi būti parduodamas **tik pilstomas**

Jei licencijoje nustatyti didesni apribojimai, privalu jų laikytis

**REKLAMA**

**Lietuvos Respublikoje galioja visiškas alkoholio reklamos draudimas**

Prekybos vietoje, kurioje alkoholiniai gėrimai parduodami vartotojui, galima pateikti tik tai:

* + - Lietuvos Respublikos teisės aktuose ant alkoholinio gėrimo ir (ar) jo pirminės (prekinės) ar antrinės (grupinės) pakuotės nustatytus ženklinimo rekvizitus ir kitą ženklinimo informaciją;
    - alkoholinių gėrimų eksponavimą (pateikimas parduoti);
    - alkoholinio gėrimo grupę, pogrupį, kategoriją;
    - alkoholinio gėrimo kilmės šalį, geografinę nuorodė, regioną;
    - alkoholinių gėrimų gamintojų ar alkoholiniais gėrimais prekiaujančių įmonių pavadinimus ir registruotus prekių ženklus;
    - alkoholinio gėrimo kainą.